Tennis kesäolympialaisissa 2012

Vuoden 2012 kesäolympialaisten tenniskilpailut järjestettiin 28. heinäkuuta – 5. elokuuta All England Lawn Tennis and Croquet Clubilla Wimbledonissa. Niihin osallistui 172 urheilijaa, ja ne käsittivät viisi eri kilpailua: kaksin- ja nelinpelit sekä miehille että naisille ja lisäksi vielä sekanelinpelit, jotka järjestettiin olympialaisissa ensimmäistä kertaa sitten vuoden 1924. Tämä oli toinen kerta, kun Wimbledonissa järjestettiin olympiatennisturnaus. Ensimmäisen kerran mitaleista pelattiin Wimbledonissa vuoden 1908 olympialaisissa. Tenniskilpailut järjesti London Organising Committee of the Olympic Games (LOCOG) yhdessä International Tennis Federationin (ITF) kanssa, ja ne olivat osa ATP- ja WTA-kiertueita.ATP- ja WTA-kiertuekalenterit. Naiset: 2012 WTA Tournament Calendar, miehet: 2012 Calendar.

 Turnaus 
Turnaus oli neljästoista kerta, kun tennistä pelattiin olympialaisissa (pois lukien kaksi kertaa, jolloin tennis oli näytöslajina). Sekanelinpeli kuului olympiaohjelmaan virallisena lajina ensimmäistä kertaa sitten vuoden 1924, kun Hazel Wightman ja R. Norris Williams Yhdysvalloista voittivat kultaa. Vuonna 1968 sekanelinpeli oli näytöslajina.

Turnaus pelattiin All England Lawn Tennis and Croquet Clubin ruohokentillä, vain kolme viikkoa Wimbledonin tennisturnauksen päättymisen jälkeen. Ottelut aloitettiin joka päivä aamulla kello 11.00 paikallista aikaa, ja ne päättyivät kahdeksan aikoihin illalla, tai silloin kun kentän viimeinen ottelu oli pelattu. Pelaajien ei tarvinnut noudattaa Wimbledonin perinteitä eikä pukea päälleen pääosin valkoisia vaatteita.

 Karsinta 
Kaksinpelissä maailmanrankingin 56 parasta pelaajaa 11. kesäkuuta 2012 ATP- ja WTA-kiertueilla selviytyivät olympialaisiin. Silti joka maasta kisoihin pääsi vain rankingin neljä parasta pelaajaa, joten 56 pelaajan ulkopuoleltakin saattoi tulla pelaajia kisoihin. 64 pelaajan kaavioon loput kahdeksan paikkaa jaettiin seuraavasti: ITF:n myöntämän villin kortin sai kuusi pelaajaa, jotka olivat pelanneet Davis Cupissa tai Fed Cupissa kahtena eri vuotena vuosien 2009–2012 välillä ja joista toinen vuosi oli 2011 tai 2012, ja loput kaksi villin kortin paikkaa Tripartite-toimikunta jakoi pienille maille. Kaksi Tripartite-toimikunnan myöntämää villin kortin paikkaa jaettiin ainoastaan naispelaajille, joten miesten kaksinpelissä kaikki kahdeksan villin kortin paikkaa valitsi ITF.

Nelinpelissä 24 maailmanrankingin parasta paria 11. kesäkuuta 2012 pääsivät automaattisesti turnaukseen, kuitenkin enintään kaksi paria joka maasta. Yhteensä nelinpeliturnaukseen osallistui 32 paria. Nelinpelin maailmanlistan top 10 -pelaajat pääsivät suoraan turnaukseen, mikäli heillä oli pari. Loput kahdeksan paria valitsi ITF:n olympiakomitea. Sekanelinpeliin osallistui 16 paria, joista 12 parasta suoraan maailmanrankingin perusteella ja loput neljä ITF:n valitsemina.

 Rankingpisteet 
Turnauksesta saatavat kaksinpelien rankingpisteet määräytyivät seuraavan taulukon mukaan. Lontoon olympialaiset olivat neljännet perättäiset olympialaiset, joissa pelaajat ansaitsivat pisteitä.
TasoKultamitaliHopeamitaliPronssimitaliNeljäs sijaPuolivälierät3. kierros2. kierros1. kierrosMiesten kaksinpeli75045034027013570355Naisten kaksinpeli68547034026017595551

 Kilpailukentät 
Olympialaisten tennisturnaus pelattiin 12 kentällä, jotka olivat Centre Court, No. 1 Court, No. 2 Court, 18, 14 (televisioitavat kentät), 7, 11, 12, 15, 16, 17 ja 19. Kenttiä 3–6 ja 8–10 käytettiin turnauksen aikana harjoittelemiseen. Kaksinpelit pelattiin 23,77 metriä pitkällä ja 8,23 metriä leveällä alueella ja nelinpelit yhtä pitkällä ja 10,97 metriä leveällä alueella.

 Centre Court No. 1 Court No. 2 Court250px250px250pxIstumapaikkoja: 15 000  Istumapaikkoja: 11 500  Istumapaikkoja: 4 000

 Kilpailu 
 Pelimuoto 
Olympialaisten tenniskilpailu käytiin pudotuspeliturnauksena, jossa aina ottelun hävinnyt pelaaja putoaa jatkosta, lukuun ottamatta välieriä, joista hävinneet pelaajat pääsivät pronssiotteluun. Ottelut pelattiin paras kolmesta erästä -järjestelmällä, lukuun ottamatta miesten kaksinpelin loppuottelua, joka pelattiin paras viidestä erästä -järjestelmällä. Ratkaisevassa erässä ei pelattu tie-breakia. Kaksinpelissä pelaajia oli 64, mikä tarkoitti sitä, että turnauksessa oli yhteensä kuusi kierrosta. Nelinpelissä kierroksia oli viisi, koska joukkueita oli 32. Sekanelinpelissä kierroksia oli puolestaan neljä, kun joukkueita oli 16.

 Aikataulu 
Turnauksen alkuperäinen aikataulu.
Päivä28. heinäkuuta29. heinäkuuta30. heinäkuuta31. heinäkuuta1. elokuuta2. elokuuta3. elokuuta4. elokuuta5. elokuutaAlkamisaika11.3011.3011.3011.3011.3011.3012.0012.0012.00Miesten kaksinpeli1. kierros2. kierros3. kierrosPuolivälierätVälierät —PronssiotteluLoppuotteluNaisten kaksinpeli1. kierros2. kierros3. kierrosPuolivälierätVälierätPronssiotteluLoppuottelu —Miesten nelinpeli1. kierros2. kierrosPuolivälierät —Välierät —PronssiotteluLoppuottelu —Naisten nelinpeli1. kierros2. kierrosPuolivälierät —Välierät — —PronssiotteluLoppuotteluSekanelinpeli — — — —1. kierrosPuolivälierätVälierätPronssiotteluLoppuottelu

 Tulokset 

 Mitalitaulukko 

 Sijoitetut pelaajat 
Kaavioiden arvonta suoritettiin All England Lawn Tennis and Croquet Clubilla 26. heinäkuuta 2012 kello 11 paikallista aikaa. Sekanelinpelin kaaviot arvottiin 31. heinäkuuta. Sijoitetut pelaajat määräytyivät maanantain 23. heinäkuuta julkaistun rankingin perusteella. Sijoitetut pelaajat ilmoitettiin 25. heinäkuuta.

 Miesten kaksinpeli 
SijoitettuPelaajaTulos1 Roger Federerloppuottelu, hävisi Andy Murraylle2 Novak Đokovićvälierät, hävisi Andy Murrayllepronssiottelu, hävisi Juan Martín del Potrolle3 Andy Murrayolympiavoittaja4 David Ferrer3. kierros, hävisi Kei Nishikorille5 Jo-Wilfried Tsongapuolivälierät, hävisi Novak Đokovićille6 Tomáš Berdych1. kierros, hävisi Steve Darcisille7 Janko Tipsarević3. kierros, hävisi John Isnerille8 Juan Martín del Potrovälierät, hävisi Roger Federerillevoitti pronssiottelussa Novak Đokovićin9 Juan Mónaco2. kierros, hävisi Feliciano Lópezille10 John Isnerpuolivälierät, hävisi Roger Federerille11 Nicolás Almagropuolivälierät, hävisi Andy Murraylle12 Gilles Simon3. kierros, hävisi Juan Martín del Potrolle13 Marin Čilić2. kierros, hävisi Lleyton Hewittille14 Fernando Verdasco1. kierros, hävisi Denis Istominille15 Kei Nishikoripuolivälierät, hävisi Juan Martín del Potrolle16 Richard Gasquet2. kierros, hävisi Marcos Baghdatisille

 Naisten kaksinpeli 
SijoitettuPelaajaTulos1 Viktoryja Azarenkavälierät, hävisi Serena Williamsillevoitti pronssiottelussa Marija Kirilenkon 2 Agnieszka Radwańska1. kierros, hävisi Julia Görgesille3 Marija Šarapovaloppuottelu, hävisi Serena Williamsille4 Serena Williamsolympiavoittaja5 Samantha Stosur1. kierros, hävisi Carla Suárez Navarrolle6 Petra Kvitovápuolivälierät, hävisi Marija Kirilenkolle7 Angelique Kerberpuolivälierät, hävisi Viktoryja Azarenkalle8 Caroline Wozniackipuolivälierät, hävisi Serena Williamsille9 Sara Errani1. kierros, hävisi Venus Williamsille10 Li Na1. kierros, hävisi Daniela Hantuchoválle11 Ana Ivanović3. kierros, hävisi Kim Clijstersille12 Dominika Cibulková1. kierros, hävisi Tsvetana Pironkovalle13 Vera Zvonarjova3. kierros, hävisi Serena Williamsille14 Marija Kirilenkovälierät, hävisi Marija Šarapovallepronssiottelu, hävisi Viktoryja Azarenkalle15 Sabine Lisicki3. kierros, hävisi Marija Šarapovalle16 Nadja Petrova3. kierros, hävisi Viktoryja Azarenkalle

 Lähteet 

 Aiheesta muualla 

Tennis London 2012 -sivustolla
Olympiatennis ITF-sivustolla

Luokka:79.35 Tennis
*